கேள்வி: சிபித்தாங் - வரலாறு என்பது என்ன?
பதில்: 1884-ஆம் ஆண்டு வரையில், சிபித்தாங் மாவட்டம், புரூணை (''Sultanate of Brunei'') முன்னாள் பிரதேசமாகும். நவம்பர் 5, 1884-இல், சிபித்தாங]; கோலா பென்யூ ஆகிய நிலப் பகுதிகளை பிரித்தானிய வடக்கு போர்னியோ நிறுவனம் (''North Borneo Chartered Company''), அப்போதைய புரூணை சுல்தான் (''Sultan of Brunei'') விட்டுக் கொடுத்தார். 12 செப்டம்பர் 1901-இல், பிரித்தானிய வடக்கு போர்னியோ நிறுவனம், மெங்கலோங் (''Mengalong'') மற்றும் மெரந்தாமான் (''Merantaman'') பகுதிகளைக் கையகப் படுத்தியது. அப்போது இந்தப் பகுதிகள் புரூணை சுல்தானகத்தின் பரம்பரை ஆட்சியாளரான பெங்கீரான் தெங்கா டாமித் பெங்கீரான் அனாக் பொங்சுவின் (''Pengiran Tengah Damit Pengiran Anak Bongsu'') மானியத்தின் மூலமாக பிரித்தானிய வடக்கு போர்னியோ நிறுவனம் வழங்கப் பட்டன. இந்தப் பகுதிகள் இப்போது சிபித்தாங் மாவட்டத்தின் ஒரு பகுதியாக உள்ளன.
கேள்வி: சிபித்தாங் - கிளார்க் மாநிலம் பற்றி நீங்கள் என்ன அறிந்துள்ளீர்கள்?
பதில்: 1900-ஆம் ஆண்டு வரை, சிபித்தாங் ஆறு, வடக்கு போர்னியோவிற்கும் புரூணை சுல்தானகத்திற்கும் இடையிலான எல்லையாக இருந்தது. 1901-இல் சிபித்தாங் ஆற்றுக்கும் (''Sipitang River'') துருசான் ஆற்றுக்கும் (''Trusan River'') இடையே இருந்த நிலப்பகுதி பிரித்தானிய வடக்கு போர்னியோ நிறுவனம் கையகப்படுத்தப் பட்டன. அந்த நிலப்பகுதிக்கு கிளார்க் மாநிலம் (''Province Clarke'') என்று பெயர் வைக்கப்பட்டது. அப்போது சிப்பித்தாங்கில் ஆண்ட்ரூ கிளார்க் (''Andrew Clarke'') என்பவர் ஓர் உயர் இராணுவ அதிகாரியாக இருந்தார். அந்த வகையில் அவரின் பெயர் அந்த இடத்திற்கும் வைக்கப்பட்டது. அங்கு ஒரு பிரித்தானிய நிர்வாக அலுவலகமும் நிறுவப்பட்டது.
கேள்வி: சிபித்தாங் - புவியியல் பற்றி தகவல் சொல்.
பதில்: File:Sipitang Sabah Sabah-Forest-Industries-Sdn-Bhd-01.jpg புரூணை விரிகுடாவில் இருந்து 16 கி.மீ. தொலைவில் சிபித்தாங் கடற்கரை உள்ளது. இந்தக் கடற்கரைதான் புரூணை மற்றும் லபுவான் இருந்து வரும் பயணிகளுக்கு நுழைவாயிலாக அமைகிறது. சிபித்தாங் நகரம் ஒரு நீண்ட கடற்கரையைக் கொண்டுள்ளது. அதன் வழியாக சிபித்தாங் ஆறு (''Sipitang River'') செல்கிறது.
கேள்வி: சிபித்தாங் - குரோக்கர் மலைத்தொடர் பற்றி நீங்கள் என்ன அறிந்துள்ளீர்கள்?
பதில்: தெற்கில் இருந்து தென்மேற்காக சிபித்தாங் நகரத்தைக் கடக்கும் போது குரோக்கர் தேசியப் பூங்கா ''(Crocker Range)'' காணலாம். மழைக்காலத்தில் சிபித்தாங்கில் அடிக்கடி வெள்ளப்பெருக்கு ஏற்படுவது உண்டு. அதற்கு கடலோரப் பகுதிக்கு அருகில் சிறிய குன்றுகளும் சமதளமான நிலங்களும் இருப்பதும் ஒரு முக்கியக் காரணம் என அறியப்பட்டு உள்ளது.